คือ สามสี่วันก่อนมีอาการปวดหัวค่ะ แบบปวดๆหายๆ ปวดทั่วหัวเลยค่ะ แต่มันจะปวดเป็นที่ๆ แล้วก็เจ็บๆหายๆ แล้วลองจับหลังศรีษะดู รู้สึกมีก้อนแข็งๆค่ะคล้ายๆกับกระดูก อยู่หลังศรีษะ แล้วช่วงนี้หนูนอนบ่อยด้วยค่ะ แบบนอนทั้งวัน เจ็ดสิบเปอร์เซ็นคือนอนเลยค่ะหนึ่งวัน แล้วนอนแค่ท่าเดียว บวกกับเล่นโทรศัพท์บ่อยเลยก้ม ทำให้เจ็บต้นคอ ท้ายทอย คือหนูอยากรู้อากาที่เป็นตอนนี้มีโอกาสเป็นอะไรคะ ปวดหัวมาหลายวันแล้ว แต่วันนี้ปวดน้อยลงมาหน่อยกว่าเดิม แล้วหนูอยากทราบด้วยค่ะว่ากระโหลกศรีษะคนสามารถเปลี่ยนรูปร่างได้มั้แบบถ้านอนนานๆ อะค่ะ
สวัสดีค่ะ อาการปวดศีรษะ ร่วมกับปวดร้าวลงมาท้ายทอยอาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อาจปวดร้าวลงมาที่ลำคอและท้ายทอย-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่ส่วนก้อนที่คลำได้นั้น อาจจะต้องไปพบแพทย์เพื่อตรวจร่างกายจริงจึงจะบอกได้ว่าเป็นก้อนกระดูกที่งอกออกมากเพิ่ม หรือเป็นก้อนจากกล้ามเนื้อที่ตึงตัว หรือก้อนเนื้องอกไขมัน เป็นต้นการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดการนอนในท่าที่กดทับและทำให้ปวดมากขึ้น ร่วมกับสังเกตอาการดังกล่าวไป